ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 54/2544เรื่อง แบบของร่างหนังสือชี้ชวนและการรายงานผลการขายหลักทรัพย์ต่อกรรมการหรือพนักงาน อาศัยอํานาจตามความในมาตรา 72 และมาตรา 81 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้อ 25 และข้อ 27 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 36/2544 เรื่อง การเสนอขายหลักทรัพย์ที่ออกใหม่ต่อกรรมการหรือพนักงาน ลงวันที่ 19 ตุลาคม พ.ศ. 2544 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ประกาศนี้ให้มีผลใช้บังคับตั้งแต่วันที่ 16 พฤศจิกายน พ.ศ. 2544 เป็นต้นไปข้อ ๒ ในประกาศนี้ และในแบบท้ายประกาศนี้ (1) ให้นําบทนิยามตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 36/2544 เรื่อง การเสนอขายหลักทรัพย์ที่ออกใหม่ต่อกรรมการหรือพนักงาน ลงวันที่ 19 ตุลาคม พ.ศ. 2544 มาใช้บังคับกับประกาศนี้ และแบบท้ายประกาศนี้ (2) "บริษัทที่ออกหลักทรัพย์" หมายความว่า บริษัทมหาชนจํากัดที่ได้รับอนุญาตจากสํานักงานให้เสนอขายหลักทรัพย์ที่ออกตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 36/2544 เรื่อง การเสนอขายหลักทรัพย์ที่ออกใหม่ต่อกรรมการหรือพนักงาน ลงวันที่ 19 ตุลาคม พ.ศ. 2544 (3) "ประกาศที่ กจ. 36 /2544" หมายความว่า ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 36 /2544 เรื่อง การเสนอขายหลักทรัพย์ที่ออกใหม่ต่อกรรมการหรือพนักงาน ลงวันที่ 19 ตุลาคม พ.ศ. 2544 (4) "ข้อมูลอิเล็กทรอนิกส์" หมายความว่า ข้อความที่ได้สร้าง ส่ง รับ เก็บรักษาหรือประมวลผล ด้วยวิธีการทางอิเล็กทรอนิกส์ (5) "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์หมวด ๑ แบบของร่างหนังสือชี้ชวน ข้อ ๓ แบบของร่างหนังสือชี้ชวนที่บริษัทที่ออกหลักทรัพย์ หรือที่บริษัทที่ออกหลักทรัพย์ร่วมกับผู้รับช่วงซื้อหลักทรัพย์ต้องยื่นต่อสํานักงานก่อนการเสนอขายหลักทรัพย์ต่อกรรมการหรือพนักงานตามประกาศที่ กจ. 36/2544 ให้อนุโลมตามแบบแสดงรายการข้อมูลการเสนอขายหลักทรัพย์ที่บุคคลดังกล่าวยื่นต่อสํานักงานตามนัยแห่งประกาศที่ กจ. 36/2544 และให้ผู้มีอํานาจลงนามผูกพันบริษัทที่ออกหลักทรัพย์ และผู้รับช่วงซื้อหลักทรัพย์ ลงลายมือชื่อเพื่อรับรองความถูกต้องครบถ้วนของข้อมูล นอกจากการยื่นร่างหนังสือชี้ชวนในรูปเอกสารสิ่งพิมพ์แล้ว ให้ผู้เสนอขายหลักทรัพย์ยื่นร่างหนังสือชี้ชวนตามวรรคหนึ่งในรูปข้อมูลอิเล็กทรอนิกส์ผ่านระบบการรับส่งข้อมูลตามแนวทางที่สํานักงานกําหนดด้วย ทั้งนี้ ร่างหนังสือชี้ชวนที่ผู้เสนอขายหลักทรัพย์ยื่นต่อสํานักงานทั้งในรูปเอกสารสิ่งพิมพ์และข้อมูลอิเล็กทรอนิกส์ต้องมีข้อความถูกต้องตรงกันหมวด ๒ การรายงานผลการขาย ข้อ ๔ ให้บริษัทที่ออกหลักทรัพย์ หรือบริษัทที่ออกหลักทรัพย์ร่วมกับผู้รับช่วงซื้อหลักทรัพย์ ซึ่งเสนอขายหลักทรัพย์ที่ออกตามประกาศที่ กจ. 36/2544 รายงานผลการขายหลักทรัพย์ตามแบบ 81-4 ท้ายประกาศนี้ต่อสํานักงานภายในสิบห้าวันนับแต่วันปิดการเสนอขายในแต่ละครั้งข้อ ๕ ในกรณีที่หลักทรัพย์ที่เสนอขายตามข้อ 4 เป็นหลักทรัพย์แปลงสภาพ ให้บริษัทที่ออกหลักทรัพย์รายงานผลการขายหุ้นที่ออกใหม่เพื่อรองรับการใช้สิทธิตามหลักทรัพย์แปลงสภาพตามแบบ 81-5 ท้ายประกาศนี้ต่อสํานักงาน ภายในระยะเวลาดังต่อไปนี้ (1) ในกรณีที่ผู้ถือหลักทรัพย์สามารถใช้สิทธิตามหลักทรัพย์แปลงสภาพได้เฉพาะตามระยะเวลาที่กําหนดไว้เป็นรอบ ๆ ให้รายงานภายในสิบห้าวันนับแต่วันสุดท้ายของการใช้สิทธิ ทั้งนี้ ให้ถือว่าวันสุดท้ายของระยะเวลาที่กําหนดในแต่ละรอบนั้นเป็นวันสุดท้ายของการใช้สิทธิ (2) ในกรณีที่ผู้ถือหลักทรัพย์สามารถใช้สิทธิตามหลักทรัพย์แปลงสภาพได้ในวันใด ๆ ในรอบปีปฏิทินหนึ่งปีปฏิทินใด ให้รายงานภายในสิบห้าวันนับแต่วันที่มีการจดทะเบีบนเปลี่ยนแปลงทุนชําระแล้วในส่วนของหุ้นดังกล่าวผู้มีอํานาจลงนาม - ประกาศ ณ วันที่ 11 พฤศจิกายน พ.ศ. 2544 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์